
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/26-01/05
URBROJ: 2140-07-01-26-2
U Zlataru 26. svibnja 2026. 

ZAPISNIK 

10. sjednice Gradskog vijeća Grada Zlatara održane 25. svibnja 2026. u Gradskoj vijećnici u Zlataru, Park hrvatske mladeži 2. 
Početak u 18.34 sati.

NAZOČNI:
a) Vijećnici: Danijela Findak, Davor Kljak,  Mirjana Bajzek, Anita Habazin, Matija Bolfek,  Robert Rod, Ivona Bingula, Božidar Hanžek,  Danijel Delija, Josipa Pavlović Požgaj, Damir Bručić 
b) Ostali: 
· Jasenka Auguštan-Pentek, gradonačelnica Grada Zlatara
· Mladen Krušelj, pročelnik Upravnog odjela za opće poslove i društvene djelatnosti, 
· Mirela Behin, v.d.pročelnice Upravnog odjela za razvoj, financije i komunalno gospodarstvo, 
· zaposlenici upravnih odjela: Mateja Stažnik, Ivana Ivančić Škof, Ines Krznar Vojaković, Tihana Mendek, Matija Štahan, Ines Štahan, Maja Šimunić  (zapisničarka), 
· Sabina Pušec, novinarka Zagorskog lista
· Mirjana Ščapec, novinarka Radio Zlatara 

c) ODSUTNI: Darinka Sviben, Juraj Žerjavić

	Sjednicu vodi predsjednica Gradskog vijeća Danijela Findak, pozdravlja prisutne i otvara 10. sjednicu Gradskog vijeća Grada Zlatara. 
Predsjednica konstatira kako je na sjednici prisutno ukupno 11 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica dalje na glasanje sljedeći 
 

	D N E V N I     R E D

1. Usvajanje zapisnika 9. sjednice Gradskog vijeća,
2. Donošenje Godišnjeg izvještaja o izvršenju Proračuna Grada Zlatara za 2025. godinu,
3. Donošenje Odluke o raspodjeli rezultata poslovanja ostvarenog u Proračunu Grada Zlatara za 2025. godinu,
4. Izvješća o realizaciji programa javnih potreba Grada Zlatara u 2025. godini,
5. Pitanja i prijedlozi.

[bookmark: _Hlk200453733]Od 11 prisutnih vijećnika, 11 je glasovalo „ZA“ i 0 „PROTIV“ te je dnevni red jednoglasno prihvaćen. 
[bookmark: OLE_LINK1][bookmark: OLE_LINK2]         Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o točki usvajanje zapisnika 9. sjednice Gradskog vijeća. 
U 18.35 se sjednici priključuje vijećnik Juraj Žerjavić pa sukladno tome predsjednica konstatira kako je sada prisutno ukupno 12 vijećnika.
Pitanja ni primjedbi nije bilo pa je predsjednica dala točku 1. na glasanje. 
Od 12 prisutnih vijećnika, 12 je glasovalo „ZA“, i 0 „SUZDRŽAN“  te je Gradsko vijeće jednoglasno usvojilo Zapisnik 9. sjednice Gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o točki donošenje Godišnjeg izvještaja o izvršenju Proračuna Grada Zlatara za 2025. godinu. 
Gradonačelnica daje kraće pojašnjenje točke navodeći kako se sve potrebne informacije nalaze u materijalima, odnosno u Obrazloženju uz godišnji izvještaj o izvršenju proračuna Grada Zlatara za 2025. godinu.
 Pitanja ni rasprave nije bilo pa je predsjednica dala točku na glasanje.
 Od 12 prisutnih vijećnika, 12 je glasovalo „ZA“, i 0 „SUZDRŽAN“  te je Gradsko vijeće donijelo  Godišnji izvještaj o izvršenju proračuna Grada Zlatara za 2025. godinu. 


Točka 3. 
[bookmark: _Hlk214440268]Predsjednica Danijela Findak otvara raspravu o točki Donošenje Odluke o raspodjeli rezultata poslovanja ostvarenog u Proračunu Grada Zlatara za 2025. godinu. 	
Uslijedilo je kraće pojašnjenje točke od strane gradonačelnice koja navodi kako se prijedlog odluke veže za prethodnu točku odnosno da se istom utvrđuje raspodjela rezultata poslovanja u 2025. godini. 
Pitanja ni rasprave nije bilo pa je predsjednica dala točku na glasanje. 
Od 12 prisutnih vijećnika, , 12 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo Odluku o raspodjeli konsolidiranog rezultata poslovanja ostvarenog u proračunu Grada Zlatara 31.12.2025. godine. 

	Točka 4.
[bookmark: _Hlk191557802]Predsjednica Danijela Findak otvara raspravu o točki donošenje Izvješća o realizaciji programa javnih potreba Grada Zlatara u 2025. godini. 
Gradonačelnica daje pojašnjenje navodeći kako su izvješća utvrđena na temelju Godišnjeg izvještaja o izvršenju proračuna Grada Zlatara za 2025. godinu. 
Od 12 prisutnih vijećnika, 12 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo: 
· [bookmark: _Hlk99520183]Izvješće o izvršenju Programa građenja komunalne infrastrukture 
· Izvješće o izvršenju Programa održavanja komunalne infrastrukture
· Izvješće o izvršenju Programa javnih potreba u kulturi
· [bookmark: _Hlk99520272]Izvješće o izvršenju Programa socijalne skrbi 
· Izvješće o izvršenju Programa javnih potreba u sportu 
· Izvješće o izvršenju Programa utroška sredstava šumskog doprinosa
· Izvješće o izvršenju Programa utroška sredstava od prodaje stanova na kojima postoji stanarsko pravo
· Izvješće o izvršenju Programa utroška sredstava od naknada za zadržavanje nezakonito izgrađenih zgrada u prostoru
· Izvješće o izvršenju Programa utroška sredstava spomeničke rente
· Izvješće o izvršenju Programa korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu države na području Grada Zlatara         


	Točka 5.
Predsjednica Danijela Findak otvara raspravu o točki Pitanja i prijedlozi. 
[bookmark: _Hlk210816068]Vijećnica Josipa Pavlović Požgaj postavlja pitanje na koji način se može dobiti uvid u izvješća o financiranju udruga u 2025. godini, odnosno informacije o tome koliki iznos im je isplaćen kroz financiranje. 
Gradonačelnica joj odgovara da udruge Gradu Zlataru podnose izvješća o utrošku financijskih sredstava i da se može izvršiti uvid u ta financijska izvješća u gradskoj upravi obzirom da su ista vrlo opsežna. 
Vijećnica Josipa Pavlović Požgaj postavlja pitanje tko u gradu Zlataru kontrolira nepropisno parkiranje na mjestima predviđenima za osobe s invaliditetom i tko se brine o njihovom iscrtavanju. 
Gradonačelnica joj odgovara da Grad Zlatar još uvijek nema prometnog redara koji bi mogao kažnjavati nepropisno parkiranje i da za takve stvari tražimo intervenciju policije. Napominje kako se iscrtavanje vrši svake godine pa će se isto tako odraditi i ove godine tokom školskih praznika. 
Vijećnik Božidar Hanžek govori kako je djelomično zadovoljan odgovorom na svoje vijećničko pitanje i traži da se dostavi nalaz vještačenja koje je u postupku za otvoreni dio tržnice.  
Vijećnik Božidar Hanžek postavlja pitanje je li završena nabava rasvjetnih tijela kako vi se moglo nastaviti sa nadopunom mreže javne rasvjete. 
Gradonačelnica mu odgovara kako nije završena nabava jer HEP d.o.o. još uvijek radi rekonstrukciju mreže i postavljanje stupova te se čeka završetak radova kako bi se moglo znati koliko je rasvjetnih tijela potrebno nabaviti. 
Vijećnik Božidar Hanžek postavlja pitanje u kojoj je fazi izgradnja vidikovca u Belcu koju je gradonačelnica najavila. 
Gradonačelnica mu odgovara da je izgradnja vidikovca u fazi izrade projektne dokumentacije za glavni projekt za koji su dobivena sredstva. 
Gradonačelnica je najavila skoro održavanje sjednice gradskog vijeća i osvrnula se na projekte koji su u toku. 
 Daljnjih pitanja ni rasprave nije bilo pa je predsjednica zaključila sjednicu u 18.56 sati. 

	 



ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak

